32000D0540
L 230/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 6 септември 2000 година
относно признаване по принцип на съответствието на досиетата, предадени за подробен преглед с оглед възможното включване на RH-7281 (zoxamide), B-41; E-187 (milbemectin), BAS500F (pyraclostrobin) и на AEF130360 (foramsulfuron) в приложение I към Директива 91/414/ЕИО на Съвета относно пускането на пазара на продукти за растителна защита
(нотифицирано под номер С (2000) 2285)
(2000/540/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 2000/10/ЕО на Комисията (2), и по-специално член 6, параграф 3 от нея,
като има предвид, че:
(1)
Директива 91/414/ЕИО (наричана по-нататък „директивата“) е предвидила изготвянето на списък на Общността с активните вещества, за които се разрешава включването в състава на продукти за растителна защита.
(2)
Досие за активното вещество RH-7281 (zoxamide) е представено на органите на Обединеното кралство от Rohm and Haas France SA на 2 юни 1999 г. с оглед на решение за включването му в приложение I към директивата.
(3)
Досие за активното вещество B-41; E-187(milbemectin) е представено на 6 март 2000 г. от Sankyo Company Limited на органите на Нидерландия с оглед на решение за включването му в приложение I към директивата.
(4)
Досие за активното вещество BAS500F (pyraclostrobin) е представено от BASF AG на германските органи на 28 февруари 2000 г. с оглед на решение за включването му в приложение I към директивата.
(5)
Досие за активното вещество AEF130360 (foramsulfuron) е представено от Aventis GmbH на германските органи на 30 март 2000 г. с оглед на решение за включването му в приложение I към директивата.
(6)
Посочените органи са съобщили на Комисията, че по резултатите от първи преглед на съответствието на досието, то удовлетворява изискванията за предвидените в приложение II към директивата данни и информация. Освен това те са убедени, че досието съдържа данните и информацията, изисквани в приложение III към директивата, по отношение най-малко на един съдържащ съответното активно вещество продукт за растителна защита. Впоследствие, в съответствие с разпоредбите на член 6, параграф 2, заявителят е представил досиетата на Комисията и на останалите държави-членки.
(7)
На 31 май 2000 г. Постоянният фитосанитарен комитет е сезиран за досиетата на RH-7281 (zoxamide), B-41; E-187 (milbemectin), BAS500F (pyraclostrobin) и AEF130360 (foramsulfuron).
(8)
Член 6, параграф 3 от директивата предвижда, че официалното съответствие на всяко досие с изискванията относно данните и информацията, предвидени в приложение II, и, най-малко за един съдържащ съответното активно вещество продукт за растителна защита, в приложение III към директивата, да бъде потвърдено на общностно равнище.
(9)
Такова потвърждение е необходимо с оглед продължаване на подробния преглед на досието, както и за откриване на възможност пред държавите-членки за предоставяне на временно разрешение на съдържащи това активно вещество продукти за растителна защита, при надлежно съблюдаване на посочените в член 8, параграф 1 от директивата условия, и по-специално условието за извършване на подробна оценка на активните вещества и на продуктите за растителна защита във връзка с изискванията на директивата.
(10)
Това решение не пречи на Комисията да изиска от заявителя да представи на съответната докладваща държава-членка допълнителни данни или информация с оглед изясняване на някои точки от досието. Предоставянето на допълнителни данни, необходими за изясняване на досието, не пречат на спазването посочеия в съображение 12 краен срок за представяне на доклада.
(11)
Между държавите-членки и Комисията има споразумение, че Обединеното кралство ще извърши подробен преглед на досието за RH-7281 (zoxamide), че Нидерландия ще извърши подробен преглед на досието за B-41; E-187 (milbemectin) и че Германия ще извърши подробен преглед на досиетата за BAS500F (pyraclostrobin) и за AEF130360 (foramsulfuron).
(12)
Обединеното кралство, Нидерландия и Германия при първа възможност и най-късно в срок от една година, считано от публикуването на настоящото решение, ще представят на Комисията доклад по заключенията от този преглед, с приложени към него евентуални препоръки за включване или невключване на съответните активни вещества, както и свързаните с това условия.
(13)
Мерките, предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Следните досиета отговарят по принцип на изискванията за предоставяне на посочените в приложение II данни и информация и, най-малко за един съдържащ съответното активно вещество продукт за растителна защита, в приложение III към директивата, предвид предложените употреби:
1.
досието, представено от Rohm and Haas France SA на Комисията и на държавите-членки, с оглед включването на RH-7281 (zoxamide) като активно вещество в приложение I към Директива 91/414/ЕИО и отнесено до Постоянния фитосанитарен комитет на 31 май 2000 г.;
2.
досието, представено от Sankyo Company Limited на Комисията и на държавите-членки, с оглед включването на B-41; E-187 (milbemectin) като активно вещество в приложение I към Директива 91/414/ЕИО и отнесено до Постоянния фитосанитарен комитет на 31 май 2000 г.;
3.
досието, представено от BASF AG на Комисията и на държавите-членки, с оглед включването на BAS500F (pyraclostrobin) като активно вещество в приложение I към Директива 91/414/ЕИО и отнесено до Постоянния фитосанитарен комитет на 31 май 2000 г.;
4.
досието, представено от Aventis GmbH на Комисията и на държавите-членки, с оглед включването на AEF130360 (foramsulfuron) като активно вещество в приложение I към Директива 91/414/ЕИО и отнесено до Постоянния фитосанитарен комитет на 31 май 2000 г.
Член 2
Адресати на настоящото решение са държавите-членки.
Съставено в Брюксел на 6 септември 2000 година.